CELEX: 62011TN0652
Language: da
Date: 2011-12-23 00:00:00
Title: Sag T-652/11: Sag anlagt den 23. december 2011 — Sabbagh mod Rådet

25.2.2012   
            
            
               DA
            
            
               Den Europæiske Unions Tidende
            
            
               C 58/12
            
         Sag anlagt den 23. december 2011 — Sabbagh mod Rådet
   (Sag T-652/11)
   2012/C 58/22
   Processprog: fransk
   
      Parter
   
   
      Sagsøger: Bassam Sabbagh (Damaskus, Syrien) (ved advokaterne M.-A. Bastin og J.-M. Salva)
   
      Sagsøgt: Rådet for Den Europæiske Union
   
      Sagsøgerens påstande
   
   
               —
            
            
               Sagen antages til realitetsbehandling i sin helhed.
            
         
               —
            
            
               Samtlige anbringender tiltrædes.
            
         
               —
            
            
               Det fastslås, at de anfægtede retsakter kan annulleres delvist, idet den del af retsakterne, der søges annulleret, kan udskilles fra retsakten i sin helhed.
            
         
               —
            
            
               Som følge deraf
               
                           —
                        
                        
                           annulleres afgørelse 2011/782 af 1. december 2011, som ophæver afgørelse 2011/273/FUSP om restriktive foranstaltninger over for Syrien, og gennemførelsesforordning (EU) nr. 1151 af 14. november 2011 om gennemførelse af forordning (EU) nr. 442/2011 om restriktive foranstaltninger på baggrund af situationen i Syrien delvist, idet opførelsen af Bassam Sabbagh på listen over personer, der er pålagt sanktioner, ophæves.
                        
                     
                           —
                        
                        
                           Subsidiært annulleres afgørelse 2011/782 af 1. december 2011, som ophæver afgørelse 2011/273/FUSP om restriktive foranstaltninger over for Syrien, og gennemførelsesforordning (EU) nr. 1151 af 14. november 2011 om gennemførelse af forordning (EU) nr. 442/2011 om restriktive foranstaltninger på baggrund af situationen i Syrien idet Bassam Sabbagh slettes fra listen over personer, der er pålagt sanktioner.
                        
                     
         
               —
            
            
               Subsidiært fastslås, at disse afgørelser og forordninger ikke finder anvendelse på Bassam Sabbagh, og det fastsættes, at Bassam Sabbaghs navn og henvisningerne til den pågældende fjernes fra listen over personer, der er genstand for Den Europæiske Unions sanktioner.
            
         
               —
            
            
               Rådet tilpligtes foreløbigt at betale 500 000 USD i erstatning for den ikke-økonomiske og økonomiske skade, der er lidt grundet den omstændighed, at Bassam Sabbagh er blevet opført på listen over personer, der er pålagt sanktioner.
            
         
               —
            
            
               Rådet tilpligtes at betale alle sagens omkostninger, herunder særligt samtlige udgifter, salærer og udlæg, som sagsøgeren har påtaget sig i forbindelse med sit forsvar ved denne retsinstans.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat seks anbringender.
   
               1)
            
            
               Første anbringende om et åbenbart urigtigt skøn, idet sagsøgeren anfægter de begrundelser, der er anført imod sagsøgeren i de anfægtede retsakter.
            
         
               2)
            
            
               Andet anbringende om tilsidesættelse af retten til forsvar og retten til en retfærdig rettergang, idet sagsøgeren ikke er blevet givet meddelelse om de anfægtede retsakter og denne ikke har modtaget oplysning om noget bevis eller vægtigt indicium, der begrunder opførelsen af sagsøgeren på listen over personer, der er pålagt sanktioner.
            
         
               3)
            
            
               Tredje anbringende om tilsidesættelse af begrundelsespligten, idet sagsøgte har begrænset sig til at anvende ubegrundede påstande i de anfægtede retsakter ved vedtagelsen af de restriktive foranstaltninger over for sagsøgeren
            
         
               4)
            
            
               Fjerde anbringende om tilsidesættelse af retten til en effektiv søgsmålsadgang, idet tilsidesættelsen af begrundelsespligten forhindrer Unionens retsinstanser i at efterprøve de anfægtede retsakters lovlighed.
            
         
               5)
            
            
               Femte anbringende om tilsidesættelse af ejendomsretten, idet de vedtagne sanktioner udgør et uforholdsmæssigt indgreb i sagsøgerens ret til frit at råde over sin ejendom.
            
         
               6)
            
            
               Sjette anbringende om den skade, som er en følge af opførelsen af sagsøgeren på listen over personer, der er pålagt sanktioner, idet offentliggørelsen af de anfægtede retsakter, som er blevet gengivet i pressen, har påvirket den berettigede tillid, som sagsøgerens klienter har haft til sagsøgeren.